26. november

Udalosti 

 1346 – Karol IV. bol v Bonne korunovaný za kráľa Svätej ríše rímskej
 1476 – Vlad III. porazil Basaraba III. s pomocou Štefana III. Veľkého a Štefana V. Bátoriho, čím sa stal po tretíkrát vládcom Valašska
 1778 – kapitán James Cook sa stal prvým Európanom, ktorý pristál na havajskom ostrove Maui
 1789 – v Spojených štátoch sa slávil prvý celonárodný Deň vďakyvzdania, ktorý na podnet kongresu vyhlásil prezident George Washington
 1805 – oficiálne otvorenie akvaduktu Pontcysyllte, ktorý navrhol škótsky inžinier Thomas Telford
 1820 – v Bratislave koncertoval vtedy ešte len deväťročný Franz Liszt
 1832 – v New Yorku dali do prevádzky prvú konskú mestskú železnicu na svete Harlem Railway
 1842 – bola založená Univerzita Notre Dame du Lac
 1863 – prezident Spojených štátov Abraham Lincoln vyhlásil 26. november za národný Deň vďakyvzdania, ktorý sa každoročne oslavuje posledný štvrtok v novembri
 1917 – v Kanade vznikla National Hockey League (NHL), ktorú pri jej založení tvorili kluby Montreal Canadiens, Montreal Wanderers, Ottawa Senators, Quebec Bulldogs a Toronto Arenas
 1917 – The Manchester Guardian uverejnili tajnú Sykesovu-Picotovu dohodu z roku 1916 medzi Spojeným kráľovstvom a Francúzskom
 1920 – Ukrajinská národná revolúcia: Červená armáda začala s prekvapivým útokom na Machnovščinu
 1922 – Howard Carter a Lord Carnarvon sa stali prvými ľudmi, ktorí vstúpili do hrobky faraóna Tutanchamóna po jej uzavretí pred viac než 3000 rokmi
 1924 – po zrušení monarchie oficiálne vznikla Mongolská ľudová republika
 1939 – sovietska armáda zinscenovala incident, ktorý poslúžil ako zámienka na začatie zimnej vojny proti Fínsku o štyri dni neskôr
 1941 – americký prezident Franklin D. Roosevelt podpísal listinu, ktorá ustanovila Deň vďakyvzdania vždy štvrtý štvrtok v novembri
 1941 – druhá svetová vojna: flotila šiestich japonských lietadlových lodí pod velením Čúiči Naguma opustila domáci prístav na ostrove Iturup smerom na Pearl Harbor, pričom udržiavala absolútne rádiové ticho
 1944 – druhá svetová vojna: nemecká raketa V2 zasiahla obchod Woolworth’s v londýnskej štvrti New Cross a zabila 168 ľudí
 1944 – druhá svetová vojna: Nemecko začalo s útokmi raketami V1 a V2 na Antverpy v Belgicku
 1950 – kórejská vojna: čínske komunistické jednotky začali s masívnym protiútokom proti silám OSN a Južnej Kórey
 1962 – uskutočnilo sa prvé nahrávanie anglickej hudobnej skupiny The Beatles pod týmto názvom
 1965 – Francúzsko vypustilo družicu Astérix a stalo sa tak treťou krajinou, ktorá pomocou vlastnej nosnej rakety umiestnila na obežnej dráhe Zeme umelé teleso
 1970 – v Basse-Terre na Guadeloupe spadlo za minútu 38 milimetrov zrážok, išlo o najsilnejší dážď, aký kedy zaznamenali
 1991 – Národné zhromaždenie Azerbajdžanu zrušilo autonómny status oblasti Náhorný Karabach v Azerbajdžane a niekoľkým mestám pridelilo azerbajdžanské názvy
 1995 – v Rajeckej Lesnej bol sprístupnený Slovenský betlehem, unikátne rezbárske dielo Jozefa Pekaru
 1998 – Tony Blair sa stal prvým predsedom vlády Spojeného kráľovstva, ktorý vystúpil v parlamente Írskej republiky
 2000 – Katherine Harrisová vyhlásila Georgea W. Busha za víťaza hlasov voliteľov na Floride a napriek prehre v celonárodnom hlasovaní vyhral americké prezidentské voľby
 2002 – slovenský režisér Matej Mináč získal v New Yorku prestížnu cenu International Emmy Awards v kategórii dokumentárnych filmov za snímku Nicholas G. Winton – Sila ľudskosti
 2003 – uskutočnil sa posledný let lietadla Concorde, z londýnskeho letiska Heathrow odletelo do Filtonu v Anglicku, kde bolo vystavené ako muzeálny exponát
 2011 – americká planetárna sonda Mars Science Laboratory odštartovala k Marsu s roverom Curiosity
 2018 – americká planetárna sonda InSight úspešne pristála na planine Elysium Planitia na Marse
 2021 – pandémia ochorenia COVID-19: Svetová zdravotnícka organizácia identifikovala variant omikron vírusu SARS-CoV-2

 Narodenia 

 1607 – John Harvard, anglický duchovný pôsobiaci v štáte Massachusetts a donátor Harvard University († 1638)
 1830 – Eduard Alexander Doležal, slovenský spisovateľ († 1893)
 1847 – Mária Fiodorovna, ruská cárovná († 1928)
 1857 – Ferdinand de Saussure, švajčiarsky jazykovedec († 1913)
 1858 – Israel Abrahams, anglický učenec a učiteľ židovského pôvodu († 1925)
 1864 – Auguste Honoré Charlois, francúzsky astronóm († 1910)
 1876 – Willis Carrier, americký technik a vynálezca († 1950)
 1894 – Norbert Wiener, americký matematik († 1964)
 1895 – Bertil Lindblad, švédsky astronóm († 1965)
 1898 – Karl Waldemar Ziegler, nemecký chemik, nositeľ Nobelovej ceny († 1973)
 1909 – Eugène Ionesco, francúzsky dramatik rumunského pôvodu († 1994)
 1912 – Gunnar Sønstevold, nórsky skladateľ († 1991)
 1919 – Ryszard Kaczorowski, posledný poľský exilový prezident († 2010)
 1919 – Frederik Pohl, americký spisovateľ a vydavateľ vedecko-fantastickej literatúry († 2013)
 1922 – Antonín Bradna, český katolícky kňaz († 2006)
 1922 – Gabo Zelenay, slovenský športový komentátor a redaktor († 2003)
 1924 – Dezider Castiglione, slovenský akademický maliar, venoval sa maľbe, kresbe, grafike a monumentálnej tvorbe v architektúre († 2005)
 1925 – Eugene Istomin, americký klavirista († 2003)
 1931 – Adolfo Pérez Esquivel, argentínsky sochár, architekt a pacifista
 1931 – Viktor Isaakovič Fajnberg, ukrajinský filológ a disident, účastník demonštrácie na Červenom námestí v auguste 1968 († 2023)
 1931 – Adrianus Johannes Simonis, holandský kardinál, emeritný utrechtský arcibiskup († 2020)
 1933 – Ján Šprlák-Uličný, slovenský architekt († 1993)
 1937 – Boris Borisovič Jegorov, sovietsky kozmonaut, lekár († 1994)
 1939 – Jozef Dolinský, slovenský baletný tanečník, choreograf a  režisér
 1939 – Tina Turner, švajčiarsko-americká speváčka († 2023)
 1941 – Ladislav Frej, český herec a dabér
 1960 – Milan Staš, slovenský hokejista a tréner
 1962 – Viliam Hýravý, slovenský futbalista
 1963 – Richard Arnold, americký astronaut a učiteľ
 1964 – Vreni Schneiderová, švajčiarska lyžiarka
 1967 – Karol Rusznyák, slovenský hokejista
 1972 – Chris Osgood, kanadský hokejový brankár
 1974 – Roman Šebrle, český viacbojár a olympijský víťaz
 1977 – Ivan Basso, taliansky profesionálny cyklista
 1979 – Massimiliano Blardone, taliansky lyžiar
 1981 – Natasha Bedingfieldová, britská speváčka
 1983 – Milan Ivana, slovenský futbalista
 1984 – Antonio Puerta, španielsky futbalista († 2007)
 1986 – Carly Gullicksonová, americká tenistka
 1986 – Aneta Langerová, česká speváčka
 1986 – Trevor Morgan, americký herec
 1990 – Rita Ora, britská speváčka-skladateľka a herečka
 2002 – Gaurika Singhová, nepálska plavkyňa

 Úmrtia 

 399 – Siricius, pápež (* ?)
 1252 – Blanka Kastílska, francúzska kráľovná (* 1188)
 1504 – Izabela I. Kastílska, kastílska kráľovná (* 1451)
 1651 – Henry Ireton, anglický generál bojujúci v občianskej vojne (* 1611)
 1807 – Oliver Ellsworth, americký právnik a politik (* 1745)
 1855 – Adam Mickiewicz, poľský básnik, dramatik, esejista, publicista, prekladateľ a politický aktivista (* 1798)
 1883 – Sojourner Truthová, americká abolicionistka a aktivistka (* asi 1797)
 1896 – Benjamin Apthorp Gould, americký astronóm (* 1824)
 1911 – Paul Lafargue, francúzsky politický aktivista, zať Karla Marxa (* 1842)
 1926 – Eliška Krásnohorská, česká spisovateľka (* 1847)
 1933 – Ladislav Burket, český odborný spisovateľ, spoluzakladateľ a prvý riaditeľ lesníckych škol v Písku (* 1855)
 1939 – Arne Novák, český literárny historik (* 1880)
 1946 – Matej Metod Bella, slovenský evanjelický farár, teológ, právnik a politik (* 1869)
 1950 – Hedwiga Courthsová-Mahlerová, nemecká spisovateľka (* 1867)
 1968 – Arnold Zweig, nemecký spisovateľ (* 1887)
 1985 – Rudo Moric, slovenský prozaik a publicista (* 1921)
 1990 – Feng Jou-lan, čínsky filozof a historik filozofie (* 1895)
 1999 – John Leroy Kelley, americký matematik (* 1916)
 2004 – Philippe de Broca, francúzsky filmový režisér (* 1933)
 2009 – Július Kozma, slovenský šachista a novinár (* 1929)
 2010 – Milan Ferko, slovenský spisovateľ (* 1929)
 2010 – Miloslav Kotulič, slovenský vysokoškolský učiteľ (* 1941)
 2016 – Peter-Hans Kolvenbach, holandský rímskokatolícky kňaz, generálny predstavený Spoločnosti Ježišovej (* 1928)
 2017 – Titus Kolník, slovenský archeológ (* 1932)
 2018 – Bernardo Bertolucci, taliansky filmový režisér (* 1941)
 2018 – Stephen Hillenburg, americký biolog a animátor (* 1961)
 2021 – Michael Fisher, anglický fyzik žijúci v USA, ktorý sa zaoberal aj chémiou a matematikou (* 1931)
 2021 – Stephen Sondheim, americký hudobný skladateľ a textár (* 1930)


 26
~1126